open-index/open-wikipedia-markdown huggingface dataset:
Αεροδρόμιο Αργολίδας

Το **Αεροδρόμιο Αργολίδας** είναι χωριό στον νομό Αργολίδας. Σύμφωνα με την απογραφή του 2021, ο πληθυσμός του ανέρχεται στους 362 κατοίκους.

## Γενικά στοιχεία
Βρίσκεται στη δυτική πλευρά του νομού, σε υψόμετρο 64 μέτρων, περίπου 4 χιλιόμετρα βορειοδυτικά της πόλης του Άργους, κοντά στον ποταμό Ίναχο. Διοικητικά υπάγεται στην κοινότητα Κουτσοποδίου της ομώνυμης δημοτικής ενότητας του Δήμου Άργους - Μυκηνών. Αναφέρεται ως νέος οικισμός και στο παρελθόν αποτέλεσε μέρος του καποδιστριακού δήμου Κουτσοποδίου.

Στην περιοχή αυτή βρίσκεται το αεροδρόμιο του Άργους, ένας χωμάτινος αεροδιάδρομος μήκους 1.000 μέτρων, ο οποίος στο παρελθόν είχε χρησιμοποιηθεί από τις ένοπλες δυνάμεις.

Περιλαμβάνει νηπιαγωγείο και κοιμητήριο, με την εκκλησία του αφιερωμένη στον Άγιο Προκόπιο.

## Πληθυσμός
Ο οικισμός αναγνωρίστηκε το 2001 και έκτοτε έχει παρουσιάσει σημαντική πληθυσμιακή αύξηση. 

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Άργους - Μυκηνών
Γάστων Β΄ του Φουά-Καντάλ

O **Γάστων**, γαλλ. Gaston (1448 - 25 Μαρτίου 1500) από τον Οίκο του Γκραγύ ήταν κόμης τού Κανντάλ και τού Μπενώζ, ένας Γάλλος ευγενής που έζησε στις τελευταίες δεκαετίες τού Μεσαίωνα. Ανήκε στον πλάγιο κλάδο των Κανντάλ, από τον Οίκο των Γκραγύ της νότιας Γαλλίας. Ήταν δισεγγονός της Ισαβέλλας κόμισσας της Φουά.

## Βιογραφία
Ήταν γιος τού Ιωάννη κόμη τού Κανντάλ της βόρειας Αγγλίας και της Μαργαρίτας Κέρντεστον, κόρης τού σερ Τόμας Κέρντεστον.

Ο Γκαστόν διαδέχθηκε τον πατέρα του ως κόμης τού Μπενώζ στη Γαλλία και διεκδίκησε τον τίτλο τού πατέρα του ως κόμης τού Κανντάλ (αγγλ. earl of Kendal, γαλλ. comte de Candale). Ο πατέρας του ως πρωτεύων τού Μπυς στη Γασκώνη ήταν υποτελής τού Άγγλου βασιλιά και έτσι πολέμησε εναντίον τού Καρόλου Ζ΄ της Γαλλίας. Ο Γκαστόν είχε μεταβεί στην Αγγλία, όπου τού δόθηκε η κομητεία τού Κανντάλ και έγινε ιππότης της Περικνημίδας. Τον Κάρολο Ζ΄ το 1461 τον διαδέχθηκε ο γιος του Λουδοβίκος ΙΑ΄ της Γαλλίας, που ήταν σε αντιδικία με τον πατέρα του. Ο νέος βασιλιάς συμπάθησε τον Γκαστόν και τον πήρε στην υπηρεσία του, έτσι ο Γκαστόν πήγε με το μέρος των Γάλλων τώρα. Ωστόσο ο Ιωάννης και οι απόγονοί του έφεραν τον τίτλο τού κόμη τού Κανντάλ.

## Οικογένεια
Νυμφεύτηκε πρώτα τη 2η εξαδέλφη του Αικατερίνη των Φουά-Γκραγύ, κόρη τού Γκαστόν Δ΄ κόμη της Φουά και είχε τέκνα:
* Γκαστόν, 3ος κόμης τού Κανντάλ.
* Ιωάννης, αρχιεπίσκοπος τού Μπορντώ.
* Πέτρος, άτεκνος.
* Άννα 1484-1506, παντρεύτηκε τον Βλαδίσλαο Β΄ Γιαγκελλόνων της Ουγγαρίας.

Όταν απεβίωσε η Αικατερίνη, ο Γκαστόν έκανε 2ο γάμο, με την Ισαβέλλα των Αλμπρέ, κόρη τού Αλαίν Α΄ κυρίου τού Αλμπρέ και είχε τέκνα:
* Αλαίν, παντρεύτηκε τη Φρανσουάζ ντε Μονπεζά ντε Πρε.
** Φρανσουάζ ντε Φουά-Καντάλ, παντρεύτηκε τον Ονονράτιο των Σαβοΐας μαρκήσιο του Βιλάρ. 
* Λουίζα απεβ. 1534, παντρεύτηκε τον Φρανσουά ντε Μελύν κόμη τού Επινουά και ιππότη τού Τάγματος τού Χρυσόμαλλου Δέρατος.
* Αμανιέ απεβ. 1541, επίσκοπος τού Καρκασσόν & Μασόν.
* Μαργαρίτα.

Επίσης είχε τρία μη νόμιμα τέκνα.

## Παραπομπές


## Πηγές
* Boureau, Alain (1995). The Lord's First Night: The Myth of the Droit de Cuissage. Translated by Cochrane, Lydia G. The University of Chicago Press.
* Cazacu, Matei (2017). Reinert, Stephen W. (ed.). Dracula. Brill.
* Previte-Orton, C.W. (1962). The Shorter Cambridge Medieval History. II. Cambridge at the University Press.
* Sluga, Glenda; James, Carolyn, eds. (2016). Women, Diplomacy and International Politics since 1500. Routledge.

Κατηγορία:Οίκος της Φουά
Αικατερίνη του Φουά (Κόμισσα του Καντάλ)

Η **Αικατερίνη**, γαλλ. Catherine (π. 1455 - πριν το 1494) από τον Οίκο των Φουά-Γκραγύ ήταν ευγενής Γαλλίδα.

## Βιογραφία
Ήταν κόρη τού Γκαστόν Δ΄ κόμη της Φουά και της Ελεονώρας των Τραστάμαρα βασίλισσας της Ναβάρρας, κόρης τού Ιωάννη Β΄ της Αραγωνίας.

Παντρεύτηκε τον 2ο εξάδελφό της Γκαστόν. Όταν η Αικατερίνη απεβίωσε, ο Γκαστόν έκανε το 1494 δεύτερο γάμο.

## Οικογένεια
Νυμφεύτηκε τον 2ο εξάδελφό της Γκαστόν κόμη τού Κανντάλ και είχε τέκνα:
* Γκαστόν,  3ος κόμης τού Κανντάλ.
* Ιωάννης, αρχιεπίσκοπος τού Μπορντώ.
* Πέτρος, άτεκνος.
* Άννα 1484-1506, παντρεύτηκε τον Βλαδίσλαο Β΄ της Ουγγαρίας.

## Παραπομπές


## Πηγές
* Revue de l'Agenais, Volume 4, Société des sciences, lettres et arts d'Agen, Société académique d'Agen, P. Noubel, Impremeur-Editeur, 1877.
* Légé, Joseph, Les Castelnau-Tursan: par l'Abbē Légé, Vol. 1, Aire-Sur-L'Adour, 1887.

Κατηγορία:Οίκος της Φουά
Κατηγορία:Ινφάντας της Ναβάρρας
Ευρωπαϊκό Κύπελλο Γυναικών 1997–98 (υδατοσφαίριση)

Το **Ευρωπαϊκό Κύπελλο Γυναικών 1997–98** (αγγλικά: *LEN European Cup 1997–98*) ήταν η 11η περίοδος του κορυφαίου πρωταθλήματος γυναικείας υδατοσφαίρισης της Ευρώπης που διοργανώθηκε από την LEN.

Το τουρνουά διοργανώθηκε το 1998. Ο τελικός παίχτηκε μεταξύ της Ιταλικής Οριτζόντε Κατάνια και της Ρωσικής ΣΚΙΦ Μόσχας. Η Οριτζόντε Κατάνια νίκησε την ΣΚΙΦ Μόσχας με 7-6 και κέρδισε τον 2ο τίτλο στην ιστορία της.

## Προκαταρκτικός γύρος

### ;ος όμιλος
Οι αγώνες του ομίλου πραγματοποιήθηκαν στη Ζίλινα.

Πηγή:
Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: 0 βαθμοί

----

----

----

## Τελική φάση
Η Τελική φάση διεξήχθη σε δύο ομίλους των τεσσάρων ομάδων μεταξύ 20 και 24 Μαΐου του 1998 στην Κατάνια.

### 1ος όμιλος

Πηγή:
Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: 0 βαθμοί

----

----

### 2ος όμιλος

Πηγή:
Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: 0 βαθμοί

----

----

### Ημιτελικοί

Πηγή:

### Έβδομη θέση

Πηγή:

### Πέμπτη θέση

Πηγή:

### Τρίτη θέση

Πηγή:

### Τελικός

Πηγή:

### Τελική κατάταξη

Πηγή:

## Παραπομπές


## Εξωτερικοί σύνδεσμοι
*Euro League Women - Book of Champions (1987 έως το 2016)

1997–98
Κατηγορία:Υδατοσφαίριση το 1997
Κατηγορία:Υδατοσφαίριση το 1998
Γκόρνο Λακότσερεϊ

Το **Γκόρνο Λακοτσερέι** () είναι χωριό στο Δήμο Οχρίδας, στα Σκόπια, στη Βόρεια Μακεδονία.

## Δημογραφία
Σύμφωνα με την απογραφή του 2002, το χωριό είχε πληθυσμό 515 κατοίκους. 

Οι εθνοτικές ομάδες του χωριού περιλαμβάνουν:

* Σλαβομακεδόνες 511
* Σέρβοι 2
* Αλβανοί 1
* άλλοι 1

## Παραπομπές


## Εξωτερικοί σύνδεσμοι
* 

Κατηγορία:Χωριά Δήμου Οχρίδας
Κατηγορία:Χωριά της Βόρειας Μακεδονίας
Λαμπανόρας

Το **Λαμπανόρας** (λιθουανικά: Labanoras, προφέρεται ɫaba'noːras) είναι μικρή πόλη εντός του περιφερειακού πάρκου Λαμπανόρας στη Λιθουανία. Βρίσκεται στη λίμνη Λαμπανόρας (λιθουανικά: Labanoro ežeras) και περιβάλλεται από το περιφερειακό πάρκο Λαμπανόρας, το μεγαλύτερο περιφερειακό πάρκο στη Λιθουανία. Ως κέντρο του πάρκου Λαμπανόρας, το χωριό έχει γίνει τουριστικός προορισμός. Το 2003, ένα πρώην σχολικό κτίριο μετατράπηκε σε ξενοδοχείο και εστιατόριο. Σύμφωνα με την απογραφή του 2011, το χωριό είχε πληθυσμό 59 κατοίκων.

Το χωριό υπάγεται στη γεροντεία Λαμπανόρας της επαρχίας Σεντσιόνις στην επαρχία Βίλνιους. 

## Ιστορία
Το Λαμπανόρας συναντάται και με τις ονομασίες Λαμπανάρυ, Λαμπανόρο, Ουαμπονάρι (πολωνικά), Λαμπανόρε (Γίντις).

Ο οικισμός είναι γνωστός από το 1373. Το 1386, ο Μέγας Δούκας Γιογκάιλο παραχώρησε το Λαμπανόρας και άλλα χωριά στη νεόδμητη αρχιεπισκοπή του Βίλνιους. Το 1965 βρέθηκαν περίπου 470 κέρματα κοντά στο νεκροταφείο της πόλης. Τα κέρματα αποτελούνταν από γρόσια της Πράγας που έκοψαν οι Κάρολος Δ΄ (1316–1378) και Βενσεσλάους (1361–1419), καθώς και κέρματα του Μεγάλου Δουκάτου της Λιθουανίας από τον Βιτάουτας (1350–1430) και Καζίμιρ Δ΄ Γιαγκελόν (1427–1492). Πιστεύεται ότι ο θησαυρός θάφτηκε κατά τη δεκαετία του 1470. Η πρώτη εκκλησία στο χωριό αναφέρθηκε το 1522. Το πρώτο αρχοντικό αναφέρθηκε το 1568 ενώ το πρώτο σχολείο αναφέρθηκε το 1781. Το χωριό είχε 196 κατοίκους το 1866, ενώ αυξήθηκε σε 443 το 1923 και μετά μειώθηκε σε 264 το 1959 και 186 το 1979.

Το καλοκαίρι του 1941, κατά τη διάρκεια του Β΄ Παγκοσμίου Πολέμου, μια μονάδα των Άινζατσγκρουπεν και λιθουανοί συνεργάτες τους δολοφόνησαν τον πληθυσμό Εβραίων του χωριού σε μαζικές εκτελέσεις.

## Εκκλησία του Λαμπανόρας
αριστερά|μικρογραφία|Άποψη της Εκκλησίας του Λαμπανόρας
Ο θαυματουργός πίνακας της Παναγίας αναφέρθηκε για πρώτη φορά κατά τη διάρκεια μιας κανονικής επίσκεψης το 1655. Το 1820 χτίστηκε η ξύλινη εκκλησία του Λαμπανόρας, ωστόσο η εκκλησία κάηκε τον Δεκέμβριο του 2009. Τον Ιανουάριο του 2011, δεν είχε κυκλοφορήσει κάποια επίσημη αναφορά. Σύμφωνα με ανεπίσημες πηγές, η πιθανότητα πρόκλησης του ατυχήματος από ακούσια φωτιά που προκλήθηκε λόγω προβλήματος σε γραμμή ηλεκτρικού ρεύματος αποκλείστηκε και ο κύριος ένοχος που παρέμεινε ήταν ο εμπρησμός. Πιστεύεται ότι η εκκλησία έπεσε θύμα ληστείας και πάνω από τους 30 πίνακες αξίας (15 από αυτοί ήταν προστατευόμενα κρατικά μνημεία τέχνης) και κάηκε για να συγκαλύψει το έγκλημα. Κατά τη διάρκεια του καθαρίσματος, βρέθηκαν 1.017 κέρματα (γερμανικά πφένιχ, ρωσικά καπίκια, λιθουανικά τσέντας). Η ανακατασκευή της εκκλησίας βρίσκεται σε εξέλιξη, με χρηματοδότηση από τη κυβέρνηση και δωρεές πολιτών. 

## Παραπομπές


## Εξωτερικοί σύνδεσμοι
* 

Κατηγορία:Πόλεις της Λιθουανίας
Αντονέλλα Λουάλντι

Η **Αντονέλλα Λουάλντι** (Βηρυτός, 6 Ιουλίου 1931 - Ρώμη, 10 Αυγούστου 2023) ήταν Ελληνο-Ιταλίδα ηθοποιός και τραγουδίστρια. Εμφανίστηκε σε πολλές Γαλλικές και Ιταλικές ταινίες με τις πιο σημαντικές να είναι της δεκαετίας του 50' και 60'. Ήταν ενεργή από στην σκηνή της ηθοποιίας από το 1949 μέχρι το 1994.

## Βίος και καριέρα
Γεννήθηκε στην Βηρυτό στο Λίβανο από Ιταλό πατέρα και Ελληνίδα μητέρα. Ξεκίνησε την καριέρα της το 1949, ότ

αν κέρδισε διαγωνισμό για νέα ταλέντα του κινηματογραφικού περιοδικού *Hollywood*, όπου παρουσιάστηκε ως "Signorina X" ("Madam X"), καλώντας τους αναγνώστες να επιλέξουν το όνομα της σκηνής.

Η Αντονέλλα παντρέυτηκε το 1955 τον εξίσου ηθοποιό Φράνκο Ιντερλέγκι, με τον οποίο απέκτησαν 2 παιδιά.

Απεβίωσε στη Ρώμη στις 10 Αυγούστου 2023, σε ηλικία 92 ετών.

## Επιλεγμένη φιλμογραφία

* *Prince of Foxes* (1949) 
* *[[Η ιστορία των φτωχών εραστών]]* (1954)
* *Casta Diva* (1954) 
* *The Red and the Black* (1954)
* *Le signorine dello 04* (1955) 
* *Wild Love* (1955) 
* *Andrea Chénier* (1955) 
* *[[Οι εραστές]]* (1956)
* *I giorni più belli* (1956) 
* *Fathers and Sons* (1957) 
* *Méfiez-vous fillettes* (1957) 
* *Young Husbands* (1958) 
* *Délit de fuite* (1959) 
* *[[Μια νύχτα οργίων]]* (1959) 
* *[[Το τρίγωνο της αμαρτίας]]* (1959) 
* *Silver Spoon Set* (1960) 
* *[[Ο δρόμος του μοντέρνου έρωτα]]* (1960) 
* *Appuntamento a Ischia* (1960) 
* *The Mongols* (1961) 
* *The Shortest Day* (1962)
* *My Son, the Hero* (1962)
* *Disorder* (1962)
* *The Swindlers* (1963)
* *100 Horsemen* (1964)
* *Let's Talk About Women* (1964)
* *Ragan* (1968)
* *Un caso di coscienza* (1970)
* *Vincent, François, Paul and the Others* (1974)
* *Cross Shot* (1976)
* *Zero in condotta* (1983)
* *A Thorn in the Heart* (1986)
* *Who Wants to Kill Sara?* (1992)
* *Nefertiti* (1994)

## Παραπομπές

## Εξωτερικοί σύνδεσμοι

* Η  

Κατηγορία:Ιταλίδες ηθοποιοί κινηματογράφου
Κατηγορία:Έλληνες της Ιταλίας
Μακσίμ Νεντασεκάου

Ο **Μακσίμ Νεντασεκάου** (γεν. 21 Ιανουαρίου 1998) είναι Λευκορώσος αθλητής του στίβου στο άλμα εις ύψος.

Κατέκτησε το χρυσό μετάλλιο στο Ευρωπαϊκό Πρωτάθλημα Εφήβων 2017 στο Γκροσέτο της Ιταλίας, με άλμα στα 2,33 μέτρα (νέο ατομικό ρεκόρ).

Κατέκτησε και το ασημένιο μετάλλιο στο αγώνισμα στο Ευρωπαϊκό Πρωτάθλημα Στίβου 2018, με ισοφάριση του ατομικού του ρεκόρ, πίσω από τον Γερμανό Ματέους Πρζιμπίλκο.

Τα ατομικά ρεκόρ του είναι 2,33 μέτρα στον ανοιχτό στίβο (Γκροσέτο 2017, Βερολίνο 2018) και 2,31 στον κλειστό (Μογκίλιοφ 2018).

## Μετάλλια

## Παραπομπές


Κατηγορία:Λευκορώσοι αθλητές του στίβου
Κατηγορία:Άλτες του ύψους
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Ισαβέλλα της Φουά

Η **Ισαβέλλα**, γαλλ. Isabelle (πριν τις 2 Νοεμβρίου 1361 - 1428) από τον Οίκο των Φουά ήταν ιδίω δικαιώματι (suo jure) κόμισα της Φουά και υποκόμισσα τού Μπεάρν (1399-1428). Είχε διαδεχθεί τον αδελφό της Ματθαίο. Την εξουσία τη μοιραζόταν με τον σύζυγό της και -όταν αυτός απεβίωσε- με τον γιο της.

## Βιογραφία
Ήταν κόρη τού Ρογήρου-Βερνάρδου Ε΄ υποκόμη τού Καστελμπόν και της Ζερώντ ντε Ναβάιγ. Η Ισαβέλλα ήταν η μεγαλύτερη από τρία παιδιά: αδέλφια της ήταν ο Ματθαίος και ο Ρογήρος, που απεβίωσε νέος και άτεκνος.

Το 1398 απεβίωσε και ο Ματθαίος, που είχε διεκδικήσει το στέμμα τής Αραγωνίας για τη σύζυγό του Ιωάννα. Η Ισαβέλλα ήταν το τελευταίο επιζών μέλος τού Οίκου των Φουά και κληρονόμος μεγάλης ιδιοκτησίας με επίκεντρο τις βόρειες κλιτύες των Πυρηναίων. Όταν παντρεύτηκε τον Αρσαμπώ των Γκραγύ, πρωτεύοντα του Μπυς (captal de Buch) στη Γασκώνη και υποτελή τού βασιλιά της Αγγλίας, ο βασιλιάς της Γαλλίας τής αρνήθηκε την κληρονομία της, διότι ο Οίκος των Γκραγύ ήταν με τη μεριά των Άγγλων στον Εκατονταετή Πόλεμο. Ο Κάρολος ΣΤ΄ της Γαλλίας ήθελε να αποτρέψει το Φουά να περιέλθει στην επιρροή της Αγγλίας, έτσι ο βασιλικός στρατός υπό την ηγεσία τού κονόσταυλου ντε Σανσέρ εισέβαλε στο Φουά και κατέλαβε μεγάλα τμήματα. Έτσι όπως έγινε η κατάσταση, η Ισαβέλλα και ο σύζυγός της προτίμησαν να γίνουν υποτελείς τού Γαλλικού στέμματος. Το 1399 η συνθήκη τού Τάρμπες όρισε την Ισαβέλλ κόμισσα, όσο ο άνδρας της θα έπαυε τη συμμαχία του με τους Άγγλους· οι δύο μεγαλύτεροι γιοί της έπρεπε να μεταβούν στην Αυλή στο Παρίσι.

Έτσι οι απόγονοί της απέρριψαν το όνομα και το οικόσημο των Γκραγύ και υιοθέτησαν αυτά των Φουά. Η πίστη τής δυναστείας στη Γαλλία αμείφθηκε το 1412 με τον ορισμό τού Αρσαμπώ ως υποστράτηγου τού Λανγκεντόκ. Το 1402 η Ισαβέλλα και ο άνδρας της κανόνισαν τον γάμο τού πρωτότοκου γιού τους Ιωάννη με τη μεγαλύτερη κόρη τού Καρόλου Γ΄ της Ναβάρρας, την Ιωάννα των Εβρέ, η οποία έπειτα το ίδιο έτος αναγνωρίστηκε διάδοχος τού βασιλείου της Ναβάρρας. Ο γάμος επρόκειτο να ενώσει το Φουά με τη Ναβάρρα, όμως το 1413 η Ιωάννα απεβίωσε χωρίς απογόνους και η ελπίδα της ένωσης δεν τελεσφόρησε.

Το Φουά ήταν γειτονικό με το βασίλειο της Αραγωνίας. Ο Μαρτίνος της Αραγωνίας, όταν μαχόταν για το στέμμα, είχε πάρει το Καστελμπόν από τον Ματθαίο. Τώρα οι συνθήκες ήταν πιο χαλαρές και ο Μαρτίνος απέδωσε την κομητεία πίσω στην Ισαβέλλα.

Το 1413 απεβίωσε ο Αρσαμπώ και το 1428 η Ισαβέλλα. Αυτή τάφηκε στο αββαείο τού Μπουλμπόν, τόπο ανάπαυσης των προγόνων της.

## Οικογένεια
Παντρεύτηκε το 1381 τον Αρσαμπώ των Γκραγύ υποκόμη τού Καστιγιόν & Γκρουσόν, κόμη τού Μπενώζ και πρωτεύοντα του Μπυς (captal de Buch). Είχε τέκνα:
* Ιωάννης 1382-1436, κόμης της Φουά.
* Γκαστόν απεβ. μετά το 1455, πρωτεύων τού Μπυς (captal de Buch), κόμης τού Μπενώζ, υποκόμης τού Καστιγιόν.
* Αρσαμπώ απεβ. 1419.
* Ματθαίος παντρεύτηκε τη Μαργαρίτα κόμισσα τού Κομμάνζ.
* Πέτρος ο Πρεσβύτερος 1386-1464, καρδινάλιος και αρχιεπίσκοπος τού Αρλ.

## Παραπομπές


## Πηγές
* Short Biography of Isabella of Foix
* Cawley, Charles, Medieval Lands, Medieval Lands database, Foundation for Medieval Genealogy

Κατηγορία:Οίκος της Φουά
Τιμαρέτη

Η **Τιμαρέτη** (ή **Θαμυρίς**, 5ος αιώνας π.Χ.), ήταν αρχαία Ελληνίδα ζωγράφος. 

Ήταν η κόρη του ζωγράφου Μίκωνα του Αθηναίου του Νεότερου. Σύμφωνα με τον Πλίνιο τον Πρεσβύτερο, *«περιφρονούσε τα καθήκοντα των γυναικών και ασκούσε την τέχνη του πατέρα της».* Την εποχή του Αρχέλαου Α΄ της Μακεδονίας, ήταν γνωστή για έναν πίνακα ζωγραφικής της θεάς Άρτεμης που φυλασσόταν στην Έφεσο, πόλη με ιδιαίτερη λατρεία για τη θεά. Αν και πλέον δε σώζεται, φυλασσόταν στην Έφεσο για πολλά χρόνια. 

Μία από τις έξι θηλυκές καλλιτέχνιδες της αρχαιότητας που αναφέρονται στην Φυσική Ιστορία του Πλίνιου (XL.147-148) το 77 μ.Χ.: Τιμαρέτη, Ειρήνη, Καλυψώ, Αρισταρέτη, Ιαία και Ολυμπιάδα. Αναφέρονται αργότερα στο De mulieribus claris του Βοκάκιου. 

## Πηγές

* Πλίνιος ο Πρεσβύτερος, *Naturalis ιστορία* xxxv.35.59, 40.147. 
* Chadwick, Whitney. *Women, Art, and Society*. Thames and Hudson, London, 1990.
* Harris, Anne Sutherland and Linda Nochlin. *Women Artists: 1550–1950*. Los Angeles County Museum of Art, Knopf, New York, 1976.

## Παραπομπές


Κατηγορία:Αρχαίοι Έλληνες ζωγράφοι
Κατηγορία:Έφεσος
Κατηγορία:Γυναίκες ζωγράφοι
Κωνσταντίνος Σπανούδης

Ο **Κωνσταντίνος Σπανούδης** (1871-1941) ήταν Έλληνας πολιτικός ενταγμένος στο Κόμμα Φιλελευθέρων, δημοσιογράφος και πρώτος πρόεδρος της Αθλητικής Ένωσης Κωνσταντινουπόλεως (Α.Ε.Κ.).

## Βιογραφία
Γεννήθηκε το 1871 στο Φανάρι της Κωνσταντινούπολης. Απόφοιτος της Μεγάλης του Γένους Σχολής, σπούδασε πολιτικές επιστήμες στο Παρίσι και την Ιταλία. Αφού ολοκλήρωσε τις σπουδές του επέστρεψε στην Κωνσταντινούπολη και επιδόθηκε στη δημοσιογραφία. Το 1904 άρχισε να εκδίδει την εφημερίδα «Πρόοδος», ο πατριωτικός χαρακτήρας της οποίας του στοίχισε διώξεις και δυο απελάσεις.

Ήταν στενός συνεργάτης του Πρωθυπουργού Ελευθέριου Βενιζέλου και τον στήριξε κατά τη διάρκεια των στρατιωτικών επιχειρήσεων της Ελλάδας στους Βαλκανικούς Πολέμους και τον Α΄ Παγκόσμιο Πόλεμο.

Μετά την Μικρασιατική Καταστροφή εγκαταστάθηκε στην Αθήνα και εντάχθηκε στο Κόμμα Φιλελευθέρων. Το 1924 μαζί με άλλους Κωνσταντινοπολίτες ίδρυσαν την ΑΕΚ και ο Σπανούδης έγινε ο πρώτος Πρόεδρος του νέου σωματείου. Στις εκλογές του 1932 εξελέγη βουλευτής με το Κόμμα Φιλελευθέρων και ταυτόχρονα έφυγε από τη διοίκηση της ΑΕΚ για να πολιτευτεί, διατηρώντας μόνο μια τυπική θέση.

Πέθανε στις 24 Απριλίου του 1941 στην Αθήνα.

## Προσωπική ζωή
Ο Κωνσταντίνος Σπανούδης παντρεύτηκε το 1910 τη Σοφία Ιωαννίδη, διακεκριμένη μουσικοκριτικό. Μαζί αποκτήσανε μία κόρη, την Αθηνά Σπανούδη (1921-1998) η οποία ήταν ραδιοφωνική παραγωγός για 35 χρόνια στην ΕΡΤ.

## Τιμές
Τον Οκτώβριο του 2008 ο Δήμος Αθηναίων τίμησε τον Σπανούδη, δίνοντας το όνομά του στην πλατεία που βρίσκεται δίπλα στον σταθμό του ηλεκτρικού στα Κάτω Πατήσια.

## Πηγές
*Κωνσταντίνος Σπανούδης
*Σπανούδης: Η ιστορία της ΑΕΚ
*Κωνσταντίνος Σπανούδης

Κατηγορία:Έλληνες πρόεδροι αθλητικών συλλόγων
Κατηγορία:Πρόεδροι ΠΑΕ ΑΕΚ
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Έλληνες δημοσιογράφοι του 19ου αιώνα
Κατηγορία:Έλληνες εκδότες
Σουν Μίνγκμινγκ

Ο **Σουν Μίνγκμινγκ** (αγγλικά*:Sun Mingming,* κινέζικα:孙明明, πινγίν:*Sūn Míngmíng,* γενν. στις 23 Αυγούστου 1983) είναι Κινέζος επαγγελματίας καλαθοσφαιριστής και ηθοποιός. Είναι ο ψηλότερος επαγγελματίας καλαθοσφαιριστής στον κόσμο και μετρήθηκε από το Γκίνες με ύψος 2,36 μέτρα. 

## Πρώιμη ζωή
Γεννήθηκε σε μια μικρή πόλη κοντά στη Χαρμπίν στην επαρχία Χεϊλονγκτσιάνγκ της Κίνας. Έχει δύο αδέλφια: έναν αδελφό και μία αδελφή. Δεν άρχισε να παίζει καλαθοσφαίριση μέχρι που ήταν 15 χρόνων. 

## Κολεγιακή σταδιοδρομία
Ο Σουν παρακολούθησε και έπαιξε καλαθοσφαίριση στο Κολέγιο Βεντούρα, ένα κοινοτικό κολέγιο στη Βεντούρα της Καλιφόρνια. Αγωνίστηκε εκεί μόνο για την περίοδο 2005-2006, προτού προχωρήσει για να παίξει επαγγελματικά. 

## Επαγγελματική σταδιοδρομία

### Η.Π.Α
Ο Σουν έπαιξε σε αρκετές αμερικανικές ομάδες κατώτερων πρωταθλημάτων, συμπεριλαμβανομένων των Ντόντζ Σίτι Λέτζεντ της USBL, των Μέριλαντ Νάιτχοκς της ΑΒΑ  και των Γκραντ Ράπιντς Φλάιτ της IBL. Επίσης, έγινε ντραφτ από τους Χάρλεμ Γκλομπτρότερς το 2007, γίνοντας ο ψηλότερος παίκτης στην ιστορία τους που επιλέχθηκε στα ντραφτ από αυτούς, παρόλο που δεν έπαιξε ποτέ για αυτούς. 

### Μεξικό και Ιαπωνία
Αργότερα, έπαιξε στο Πρωτάθλημα Μεξικού με τη Φουέρθα Ρέχια ντε Μοντερέι και στη bj league της Ιαπωνίας με τη Hamamatsu Phoenix. 

### Επιστροφή στην Κίνα
Το 2009 επέστρεψε στην Κίνα για να παίξει για τους Μπεϊτζίνγκ Ντακς. Αργότερα έγινε μέλος των ομάδων που κατέκτησαν το Πρωτάθλημα Κίνας το 2012 και το 2014. 

## Προσωπική ζωή
Το καλοκαίρι του 2005, ο Σουν ανακάλυψε ότι είχε έναν καλοήθη όγκο συνδεδεμένο με την υπόφυση του. Επειδή δεν είχε ούτε ασφάλιση υγείας, ούτε αρκετά χρήματα για να πληρώσει τα περισσότερα από 100.000 δολάρια σε ιατρικούς λογαριασμούς, ο μάνατζερ του, Avery Loi, ξεκίνησε έναν έρανο για να συγκεντρώσει τα απαραίτητα χρήματα. Ο όγκος αφαιρέθηκε με επιτυχία στις 26 Σεπτεμβρίου 2005. 

Στις 4 Αυγούστου 2013, παντρεύτηκε τη Χου Γιάν (*Xu Yan*). Αναγνωρίζονται από το Βιβλίο Γκίνες ως το ψηλότερο εν ζωή παντρεμένο ζευγάρι, με συνδυασμένο ύψος 423,47 εκ. 

## Φιλμογραφία

### Ταινίες

### Τηλεοπτικές σειρές

## Παραπομπές


## Εξωτερικοί σύνδεσμοι

*     
* Ένα άρθρο σχετικά με αυτόν στην Αλ-Αχράμ 

Κατηγορία:Κινέζοι καλαθοσφαιριστές
Κατηγορία:Σέντερ
Κατηγορία:Καλαθοσφαιριστές Ντοτζ Σιτι Λέτζεντς
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές D-League
Κατηγορία:Καλαθοσφαιριστές Μέριλαντ Νάιτχοκς
Κατηγορία:Καλαθοσφαιριστές Γκραντ Ράπιντς Ντράιβ
Κατηγορία:Καλαθοσφαιριστές Φουέρθα Ρέχια ντε Μοντερέι
Κατηγορία:Καλαθοσφαιριστές μεξικανικών συλλόγων
Κατηγορία:Καλαθοσφαιριστές ιαπωνικών συλλόγων
Κατηγορία:Καλαθοσφαιριστές Μπεϊτζίνγκ Ντακς
Κατηγορία:Καλαθοσφαιριστές Πρωταθλήματος Κίνας
Κατηγορία:Καλαθοσφαιριστές κινεζικών συλλόγων
Κατηγορία:Κινέζοι ηθοποιοί
Κατηγορία:Πρόσωπα με γιγαντισμό
Κατηγορία:Πρόσωπα με ακρομεγαλία
Στάδιο Πιέτρο Μπαρμπέτι

Το **Στάδιο Κομουνάλε Πιέτρο Μπαρμπέτι** (*Stadio Comunale Pietro Barbetti)* είναι ένα στάδιο πολλαπλών χρήσεων στο Γκούμπιο της Ιταλίας. Χρησιμοποιείται κυρίως για ποδοσφαιρικούς αγώνες και φιλοξενεί τους εντός έδρας αγώνες της ΑΣ Γκούμπιο 1910. Το γήπεδο έχει χωρητικότητα 5.300 θεατών.

Κατηγορία:Στάδια ποδοσφαίρου στην Ιταλία
Κατηγορία:Στάδια πολλαπλών χρήσεων στην Ιταλία
Σπυρίδων Μπελόκας

Ο **Σπυρίδων Μπελόκας** (1877, Αθήνα - άγνωστη ημερομηνία θανάτου) ήταν Έλληνας αθλητής του στίβου. Αγωνίστηκε στους Θερινούς Ολυμπιακούς Αγώνες του 1896 στην Αθήνα.

Ο Μπελόκας ήταν ένας από τους 17 αθλητές που συμμετείχε στο μαραθώνιο ανδρών. Πέρασε τη γραμμή τερματισμού στην 3η θέση, πίσω από το Σπύρο Λούη και το Χαρίλαο Βασιλάκο, αλλά αργότερα ανακαλύφθηκε ότι κάλυψε μέρος της διαδρομής με κάρο και όχι με τα πόδια. Συνεπώς, αποκλείστηκε και η 3η θέση απονεμήθηκε στο Γκιούλα Κέλνερ.

## Εξωτερικοί σύνδεσμοι

* λίστα των Ελλήνων αθλητών

Κατηγορία:Έλληνες αθλητές δρόμων μεγάλων αποστάσεων
Κατηγορία:Έλληνες μαραθωνοδρόμοι
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1896
Τζέρεμυ Γουέιρ

Ο **Τζέρεμυ Γουέιρ** (Jeremy Weir-γεννημένος το 1964) είναι Αυστραλός επιχειρηματίας, και γενικός διευθυντής της Trafigura από τον Μάρτιο του 2014, όταν διαδέχθηκε τον Κλωντ Ντωφέν.

## Πρώτα χρόνια
Ο Γουέιρ γεννήθηκε στη Μελβούρνη της Αυστραλίας το 1964. Είναι πτυχιούχος Γεωλογίας από το Πανεπιστήμιο της Μελβούρνης της Αυστραλίας.

## Επαγγελματική σταδιοδρομία
Ο Γουέιρ εργάστηκε στο N M Rothschild & Sons από το 1992 έως το 2000, στην Αυστραλία και στο Λονδίνο, και ήταν υπεύθυνος για την εμπορία των βασικών προϊόντων, το μάρκετινγκ και τη διεθνή δραστηριότητα των παραγώγων τους.

Πριν γίνει ο γενικός διευθυντής, ο Γουέιρ ήταν επικεφαλής των εξορύξεων.

Από τότε που έγινε γενικός διευθυντής, ο Γουέιρ κατέβαλε προσπάθειες ώστε οι δραστηριότητες της Trafigura να είναι πιο ανοιχτές στον δημόσιο έλεγχο, και τον Απρίλιο του 2015 ήταν ο πρώτος γενικός διευθυντής της Trafigura που μίλησε δημόσια.

## Παραπομπές


Κατηγορία:Αυστραλοί επιχειρηματίες
Λιθουανική Ακαδημία Επιστημών

Η **Λιθουανική Ακαδημία Επιστημών** () ιδρύθηκε το 1941 ως **Lithuanian SSR Academy of Sciences** (λιθουανικά : *Lietuvos TSR Mokslų akademija*) και είναι ένα αυτόνομο κρατικό ίδρυμα που λειτουργεί ως επιστημονικό συμβουλευτικό σώμα στην κυβέρνηση της Λιθουανίας. Επανιδρύθηκε το 1991 μετά την επικύρωση του νομοσχεδίου για την τριτοβάθμια εκπαίδευση στη Λιθουανία.

Ο πρώτος πρόεδρός της ήταν ο Vincas Krėvė-Mickevičius και ακολούθησαν οι Mykolas Biržiška, Vladas Jurgutis, Juozas Matulis, Juras Požela, Benediktas Juodka, Zenonas Rokus Rudzikas, Valdemaras Razumas και Jūras Banys.

Η Ακαδημία Επιστημών εκπροσωπεί τη Δημοκρατία της Λιθουανίας στους ακόλουθους διεθνείς οργανισμούς : ALLEA (ο Οργανισμός όλων των Ευρωπαϊκών Ακαδημιών), ICSU (το Διεθνές Συμβούλιο Επιστημών), EASAC (το συμβουλευτικό σώμα των Ακαδημιών Επιστημών της Ευρώπης), IAP (το πάνελ InterAcademy). Παράλληλα με την ίδρυση επιστημονικών οργανισμών και ιδρυμάτων, η Λιθουανική Ακαδημία Επιστημών εκδίδει τόμους και βιβλία, χρηματοδοτεί συμπόσια και συνέδρια. Πραγματοποιεί απονομές βραβείων και ενθαρρύνει τους νέους επιστήμονες και τους φοιτητές να ασχοληθούν με την έρευνα μέσω της ετήσιας απονομής 10 βραβείων σε νέους επιστήμονες και 15 βραβείων σε φοιτητές. Από το 2008, μαζί με την Κεντρική Τράπεζα της Λιθουανίας, απονέμει το βραβείο Vladas Jurgutis.

Τα κεντρικά γραφεία της Ακαδημίας Επιστημών βρίσκονται στο Βίλνιους.

## Δομή
Η Λιθουανική Ακαδημία Επιστημών αποτελείται από πέντε τμήματα.

* Ανθρωπιστικές και Κοινωνικές Επιστήμες, υπό τη διεύθυνση του καθηγητή Domas Kaunas
* Χημεία, Φυσική και Μαθηματικά, υπό τη διεύθυνση του καθηγητή Leonas Valkūnas
* Βιολογία, Ιατρική και Γεωλογία, υπό τη διεύθυνση του καθηγητή Vaidutis Kučinskas
* Γεωργία και Δασολογία, από τη διεύθυνση του καθηγητή Zenonas Dabkevičius
* Τεχνικές και Μηχανικές Επιστήμες, υπό τη διεύθυνση του καθηγητή Gintautas Žintelis

## Εκδόσεις

* Acta Medica Lituanica
* Baltica : ένα διεθνές ετήσιο βραβείο για τη γεωλογία, γεωμορφολογία και παλαιοντολογία της Βαλτικής Θάλασσας.
* Biologija (Βιολογία)
* Chemija (Χημεία)
* Ekologija (Οικολογία)
* Energetika (Ενέργεια)
* Filosofija. Sociologija. (Φιλοσοφία. Κοινωνιολογία)
* Geografija (Γεωγραφία)
* Geologija (Γεωλογία)
* Lituanistika
* Pheromones
* Menotyra
* Žemės ūkio mokslai

## Παραπομπές
* Επίσημη Ιστοσελίδα
* Interacademy Panel on International Issues

Κατηγορία:Εκπαίδευση στη Λιθουανία
Λιθουανός Αθλητής της Χρονιάς

Από το 1956, η Λιθουανία τιμάει τον καλύτερο αθλητή της χρονιάς. Μέχρι το 2014 το βραβείο, ένα χάλκινο τόξο, δινόταν στον νικητή. Από το 2014 μέχρι σήμερα, η τελετή απονομής έχει αλλάξει καθώς έχουν προστεθεί νέες κατηγορίες.

## Νικητές

## Εξωτερικοί σύνδεσμοι
*Λιθουανός Αθλητής της Χρονιάς 2008

Κατηγορία:Αθλητικά βραβεία
Κατηγορία:Αθλητισμός στη Λιθουανία
Selefice

Οι **Selefice** είναι ελληνικό heavy metal μουσικό συγκρότημα που σχηματίστηκε το 1990 στην Αθήνα. Το μουσικό στυλ της μπάντας είναι μελωδικό/ατμοσφαιρικό death metal με πολλά doom αλλά και thrash περάσματα ενώ στιχουργικά συνδυάζουν υπαρξιακές αναζητήσεις με horror στοιχεία ή φανταστικές ιστορίες. Αυτό υποδηλώνει και το όνομα τους, Selefice: η χώρα του φανταστικού.

## Ιστορία
Το 1991 κυκλοφόρησε το ομώνυμο demo "Selefice" και περιείχε 3 συνθέσεις.

To 1993 κυκλοφόρησε το άλμπουμ "Where Is The Heaven" και περιείχε 9 συνθέσεις. Κυκλοφόρησε σε βινύλιο από την Molon Lave Records και σε cd από την Soundphaze International.

Το 1994 το συγκρότημα διαλύθηκε.

Το 2015 η Floga Records τη διπλή cd συλλογή (τριπλή σε βινύλιο) "Long Live The Past" που περιείχε το πρώτο τους demo, μαζί με άλλα demo συγκροτημάτων της ελληνικής σκηνής των αρχών της δεκαετίας του 1990 (Danger Cross, Exhumation, Acetic Voice, Piranha, Medieval Death, Selefice).

To 2017 δύο από τα ιδρυτικά μέλη, ο Miltos J. (κιθάρα-φωνητικά) και ο Petros M. (κιθάρα, δεύτερα φωνητικά) προχώρησαν σε επανασύνδεση της μπάντας μαζί με δύο νέα μέλη, τον Manos M. (μπάσο) και τον Vaggelis V (τύμπανα).

Το 2018 επανακυκλοφόρησε από τη Floga Records το "Where Is The Heaven" σε cd και βινύλιο ενώ η ομάδα The MVP Project δημιούργησε το  ντοκιμαντέρ “Selefice – This Death Is Back”.

Στις 17 Μαΐου, 2019, κυκλοφόρησε η πρώτη επίσημη κυκλοφορία των Selefice μετά από 25 ολόκληρα χρόνια, το mini album “I Met a God”  σε παραγωγή του Σάββα Μπετίνη (Acid Death), και περιέχει 4 συνθέσεις.

## Ζωντανές Εμφανίσεις
Στις αρχές της δεκαετίας του 1990 μοιράστηκαν τη σκηνή με πολλά συγκροτήματα της ελληνικής σκηνής.

Στις 28 Απριλίου 2018 έδωσαν την πρώτη τους συναυλία μετά την επανασύνδεση τους, στο The Crow club με support τους Perseptik.

Στις 2 Ιουνίου 2018 έπαιξαν headliners στο Black Box Methodia με support τους Piranha, Show Your Face, Fragments Of Despair, Umbriel Upon Us

Στις 7 Οκτωβρίου 2018 έπαιξαν στο φεστιβάλ "Riding The Storm II-Ένα Live Για Τον Πολωνό" στο Kyttaro Live Club.

Στις 10 Νοεμβρίου 2018 έπαιξαν ζωντανά στα Underground Music Studios στα πλαίσια της παρουσίασης του ντοκιμαντέρ “Selefice – This Death Is Back”.

Στις 17 Φεβρουαρίου 2019 έπαιξαν στο An Club με support acts τους Psycorepaths, Fragments of Despair και Ars Goetia.

Στις 8 Ιουνίου 2019 παρουσίασαν ζωντανά στο The Crow club το ep “I Met a God”. Mαζί τους οι Piranha και Drama Noir.

## Μέλη
* Μίλτος Τζαλαγιάννης (κιθάρα-φωνητικά) 
* Πέτρος Μιχόπουλος (κιθάρα, δεύτερα φωνητικά)  
* Μάνος Μιχαηλίδης (μπάσο, δεύτερα φωνητικά)
* Βαγγέλης Βαφίας (τύμπανα)

## Δισκογραφία

## Παραπομπές


## Εξωτερικοί σύνδεσμοι

* https://www.metal-archives.com/bands/Selefice/21645

* https://www.discogs.com/artist/1086464-Selefice

Κατηγορία:Ελληνικά rock συγκροτήματα
Κατηγορία:Ελληνικά heavy metal συγκροτήματα
Κατηγορία:Ελληνικά death metal συγκροτήματα
Κατηγορία:Ελληνικά μουσικά συγκροτήματα
Κατηγορία:Μουσικά συγκροτήματα από την Αθήνα
Ρογήρος Βερνάρδος Α΄ της Φουά

Ο **Ρογήρος-Βερνάρδος Α΄** ο παχύς, γαλλ. Roger Bernard I le gross (π. 1130 - Νοέμβριος 1188) από τον Οίκο της Φουά ήταν ο 4ος κόμης της Φουά (1148-86).

## Βιογραφία
Ήταν γιος τού Ρογήρου Γ΄ κόμη της Φουά, γιού του Ρογήρου Β΄ κόμη της Φουά (γιου του Πέτρου κυρίου του Κουζεράν, γιου του Βερνάρδου-Ρογήρου κόμη του Μπιγκόρ).

Το 1149 και πάλι το 1163 στο Παμιέρ έπρεπε να αποδώσει στο ναό του Σαιντ-Αντονίν ντε Γρεντελά τις κατασχεθείσες γαίες. Τελικά συμφώνησε με τον ναό να είναι και οι δύο εξίσου ιδιοκτήτες (paréage). Η Αυλή του ήταν υπεύθυνη για την άμυνα και την απονομή δικαίου. Την ίδια συνιδιοκτησία έκανε ο Ρογήρος-Βερνάρδος Α΄ και με το αββαείο τού Σαιν-Βολουσιέν το 1168, όπου τα ενοίκια μοιράστηκαν μεταξύ της εκκλησιαστικής εξουσίας και αυτής τού κόμη.

Νυμφεύτηκε την κόρη τού Ρογήρου Α΄ των Τρανκαβέλ και έγινε υποτελής τού κόμη της Βαρκελώνης. Απέφυγε να συμμετάσχει στον πόλεμο τού επικυρίαρχού του το 1159 και επικεντρώθηκε στην επέκταση της δικής του ζώνης επιρροής, όπως π.χ. με τη συμφωνία με τους κυρίους τού Ντυν το 1162. Το 1185 τελικά αναγκάστηκε να πολεμήσει μαζί με τον Αλφόνσο κόμη της Βαρκελώνης στη νότιο Γαλλία· μόνο ο Βερνάρδος Δ΄ κόμης τού Κομμάνζ μπόρεσε να μείνει ουδέτερος. Φαίνεται, πως ο Αλφόνσος προτίθετο να τού αναθέσει τη διακυβέρνηση της Προβηγκίας στον Ρογήρο-Βερνάρδο Α΄.

Τάφηκε στο αββαείο τού Μπουλμπόν και τον διαδέχθηκε ο μόνος γιος του Ραϋμόνδος Ρογήρος.

## Οικογένεια
Νυμφεύτηκε το 1151 την Καικιλία των Τρανκαβέλ, κόρη τού Ραϋμόνδου Α΄ υποκόμη των Αγκντ, Μπεζιέρ, Αλμπί, Καρκασσόν & Ραζέ και είχε τέκνα:
* Ραϋμόνδος-Ρογήρος απεβ. 1223, κόμης της Φουά.
* Εσκλαρμόντ 1151/66-1215, παντρεύτηκε τον Ιορδάνη Γ΄ τού Λ'Ιλ-Ζουνταίν.

## Παραπομπές


## Πηγές
* Roland Viader, L'Andorre du IXe au XIVe siècle: montagne, féodalité et communautés, (Presses du Universitaires du Mirail, 2003), 128.

Κατηγορία:Οίκος της Φουά
Mars 2020

**Mars 2020** ονομάζεται η εν εξελίξει αποστολή ρομποτικού οχήματος, τύπου ρόβερ, με το όνομα **[[Perseverance]],** που στα ελληνικά σημαίνει "*επιμονή*" και ένα μικρό ομοαξονικό ελικόπτερο τύπου drone με όνομα '''Ingenuity''', που σημαίνει "*ευφυία*". Αποτελεί μέρος του Mars Exploration Program της NASA  που έχει ως σκοπό την εξερεύνηση της επιφάνειας του πλανήτη Άρη. Η διαστημική αποστολή Mars 2020 ανακοινώθηκε από την NASA στις 4 Δεκεμβρίου 2012 κατά την φθινοπωρινή συνάντηση της Αμερικανικής Γεωφυσικής Ένωσης στο Σαν Φρανσίσκο. 

Εκτοξεύτηκε στις 11:50:00 UTC 30 Ιουλίου 2020 με έναν πύραυλο Atlas V 541, και προσεδαφίστηκε στον κρατήρα Jezero(Γιεζερο) του πλανήτη Άρη και η επιβεβαίωση της προσεδάφισης λήφθηκε στις 20:55 UTC 18 Φεβρουαρίου 2021. Στις 5 Μαρτίου 2021, η NASA ονόμασε το σημείο της προσεδάφισης του ρόβερ "*Octavia E. Butler Landing*". Έως τις 21 Απριλίου 2021, το Perseverance και το Ingenuity βρίσκονται στον πλανήτη Άρη για 60 Αρειανές ημέρες(62 γήινες). 

Το όχημα θα μελετήσει τις γεωλογικές διεργασίες και την ιστορία της επιφάνειας του πλανήτη, όπως και την πιθανότητα ύπαρξης μορφών ζωής στο παρελθόν. Επίσης θα συλλέξει και αποθηκεύσει δείγματα πετρωμάτων για πιθανή μελλοντική αποστολή επιστροφής δειγμάτων.Ο σχεδιασμός του ρομποτικού οχήματος βασίζεται σε αυτό του ρόβερ Curiosity καθώς θα χρησιμοποιηθούν εξαρτήματα που έχουν ήδη κατασκευαστεί και δοκιμαστεί, αλλά θα μεταφέρει επίσης και νέα επιστημονικά όργανα και ειδικό τρυπάνι ώστε να εξορύξει στοιχεία από το έδαφος του πλανήτη. Το ρόβερ διαθέτει επίσης διαθέτει επίσης 19 κάμερες και 2 μικρόφωνα, επιτρέποντας την καταγραφή του περιβάλλοντος του πλανήτη Άρη.

Η εκτόξευση του Mars 2020 ήταν η τρίτη από τις τρεις διαστημικές αποστολές που στάλθηκαν προς τον πλανήτη Άρη κατά το παράθυρο εκτόξευσης προς τον πλανήτη το 2020, με αποστολές που αναπτύχθηκαν από τις διαστημικές υπηρεσίες των Ηνωμένων Αραβικών Εμιράτων με το orbiter Hope στις 19 Ιουλίου και της Κίνας με την αποστολή Tianwen-1 στις 23 Ιουλίου.

## Πολυμέσα

## Παραπομπές


## Εξωτερικοί σύνδεσμοι

* Επίσημη ιστοσελίδα αποστολής Mars 2020 

Κατηγορία:Εξερεύνηση του Άρη
Κωνσταντίνος Παπαδάκης

Με το ελληνικό ονοματεπώνυμο **Κωνσταντίνος Παπαδάκης** μπορεί να αναφέρονται τα παρακάτω πρόσωπα:

* Κωνσταντίνος Παπαδάκης (1885-1961), Έλληνας πολιτικός, βουλευτής Λασιθίου
* Κωνσταντίνος Παπαδάκης (1975- ), Έλληνας πολιτικός, ευρωβουλευτής του ΚΚΕ από το 2014
* Κωνσταντίνος Παπαδάκης (1998- ) Έλληνας καλαθοσφαιριστής
Ραϋμόνδος Ρογήρος της Φουά

O **Ραϋμόνδος-Ρογήρος**, γαλλ. Raymond Roger (απεβ. 27 Μαρτίου 1223) από τον Οίκο της Φουά ήταν κόμης της Φουά (1183-1223).

## Βιογραφία
Ήταν γιος τού Ρογήρου-Βερνάρδου Α΄ κόμη της Φουά και της Καικιλίας των Τρανκαβέλ.

Όταν ο πατέρας του και ο Αρνώ υποκόμης τού Καστελμπόν επιθύμησαν να ενώσουν τις κτήσεις τους, ο Ερμενγκόλ Η΄ κόμης τού Ουρζέλ και ο Μπερτράν ντε Βιγιεμύρ επίσκοπος τού Ουρζέλ είδαν αυτό ως απειλή και ξεκίνησαν πόλεμο. Ο κόμης της Φουά και ο Αρνώ υπερκεράστηκαν και αιχμαλωτίστηκαν από τον Φεβρουάριο ως τον Σεπτέμβριο τού 1203. Τότε παρενέβη ο Πέτρος Β΄ της Αραγωνίας και ζήτησε χάρη γι' αυτούς, καθώς τους ήθελε στη διαμάχη του με τον Λανγκεντόκ και την κατάκτησή του. Ακόμη ο Πέτρος Β΄ έδωσε ως φέουδο τα κάστρα Τρεντόν και Κεριγκού το 1209 στον Ραϋμόνδο-Ρογήρο, αφού τού είχε δώσει το 1203 διάφορες κυριότητες στην Καταλωνία.

Ο Ραϋμόνδος-Ρογήρος ήταν στενός συγγενής τού Ραϋμόνδου ΣΤ΄ κόμη της Τουλούζης και ένας αφοσιωμένος σύμμαχος. Ήταν διάσημος για την στρατηγικότητά του, την ιπποσύνη του, την πίστη του και την αφοσίωσή του στην *haute couture (ακριβή μόδα)*. Εκτός από προστάτης των τροβαδούρων, ήταν στιχουργός ο ίδιος. Αν και ο ίδιος δεν ήταν οπαδός των *Καθαρών*, αρκετοί συγγενείς του ήταν. Μάλιστα η σύζυγός του Φιλίππα έγινε μία *parfaite (διδάσκαλος)*, αφού έλαβε το *consolamentum (βάπτισμα)* στο Φανζώ το 1204. Ο Ραϋμόνδος Ρογήρος ήταν μεγάλος ρήτορας και παρακολούθησε τη Δ΄ Σύνοδο τού Λατερανού το 1215 για να υποστηρίξει τον Ραϋμόνδο ΣΤ΄ εμπρός στον πάπα Ιννοκέντιο Γ΄ και τη Σύνοδο. Κατηγορήθηκε και ο ίδιος, ότι είχε σκοτώσει ιερείς και δεν το αρνήθηκε· αντίθετα, είπε στον πάπα, ότι λυπάται που δεν είχε σκοτώσει και άλλους.

## Οικογένεια
Νυμφεύτηκε τη Φιλίππα δε Μονκάδα και είχε τέκνα:
* Ρογήρος-Βερνάρδος Β΄ π. 1195-1241, κόμης της Φουά.
* Καικιλία, παντρεύτηκε τον Βερνάρδο Ε΄ κόμη τού Καμμάνζ.

## Παραπομπές


## Πηγές
* Barber, Malcolm (2014). The Cathars: Dualist Heretics in Languedoc in the High Middle Ages. Routledge.
* William of Puylaurens (2005). Sibley, M.D.; Sibley, W.A. (eds.). The Chronicle of William of Puylaurens: The Albigensian Crusade and its Aftermath. The Boydell Press.

Κατηγορία:Οίκος της Φουά
Κόσελ (Βόρεια Μακεδονία)

Το **Κόσελ** είναι ένα χωριό στον Δήμο Οχρίδας, στα Σκόπια, στη Βόρεια Μακεδονία.

## Δημογραφία
Σύμφωνα με την απογραφή του 2002, το χωριό είχε πληθυσμό 1369 κατοίκους. 

Οι εθνοτικές ομάδες του χωριού περιλαμβάνουν:

*Σλαβομακεδόνες 1360
*Σέρβοι 8
*άλλοι 1

Στο χωριό βρίσκεται το ηφαίστειο Ντούβαλο.

## Παραπομπές

Κατηγορία:Χωριά Δήμου Οχρίδας
Κατηγορία:Χωριά της Βόρειας Μακεδονίας
Σοπίλα

μικρογραφία| Μία μεγάλη σοπίλα (vela sopila) στη μέση και δύο μικρά σοπίλα (mala sopila).  |εναλλ.=|300x300px
Η **Σοπίλα** (σερβοκροατικά: Sopile) είναι ένα παραδοσιακό ξύλινο πνευστό μουσικό όργανο με διπλή γλωττίδα, που παίζεται στα βόρεια της κροατικής Αδριατικής θάλασσας, στον κόλπο του Κβάρνερ και στο νησί Κρκ. Στην Ίστρια το όργανο ονομάζεται **Ροζενίτσα** (σερβοκροατικά: Roženica)  ενώ στην περιοχή του Κάσταβ χρησιμοποιείται και το όνομα **Τορόρο**.  

Η Σοπίλα είναι όργανο της οικογένειας των μεσαιωνικών όμποε και συγγενεύει με παρόμοια όργανα της δυτικής Μεσογείου και της Βρετάνης (Πιφερο, Μπομπάρντε, Ταρότα ). Παίζεται πάντα σε ζεύγη, με μία μικρή σοπίλα *(Mala sopila)* που συνοδεύεται από μία μεγάλη σοπίλα *(Vela sopila).* Η σοπίλα έχει χαρακτηριστικό διεισδυτικό ήχο.

## Περιγραφή
Το ξύλινο σώμα της Σοπίλα έχει μία κωνική καμπάνα και 6 ανοικτές οπές στην πλευρά και στη βάση του οργάνου για έλεγχο με τα δάχτυλα. Το επιστόμιο (*pisak*) συνδέεται με τη σπείρα (*špulet*). Ο σωλήνας του οργάνου (*prebiralica*) ανοίγει σε μια *καμπάνα* (*krilo*). Η μικρή σοπίλα έχει μήκος ~50 εκ. και η μεγάλη 65-70 εκ. Κατασκευάζονται από ξύλο ελιάς, οξιάς, σφενδάμου, καρυδιάς ή οπωροφόρων δέντρων.  
σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Istarska_lestvica.jpg|κέντρο|300x300εσ

Η χαρακτηριστική διμερής αρμονία της Ιστριανής μουσικής κλίμακας χρησιμοποιείται και στο τραγούδι, με τις φωνές να μιμούνται τα χαρακτηριστικά της Σοπίλα. Αυτό το είδος τραγουδιού και μουσικής έχει αναγνωριστεί ως άυλη παγκόσμια πολιτιστική κληρονομιά.

## Εκδηλώσεις
Παραδοσιακά, η σοπίλα παίζεται σε ζεύγη για το χορό μετά την εκκλησία, κυρίως σε γάμους. 
Αρχείο:Kulturno drustvo Kornic Krk 102013 2 roberta f.webm
Αρχείο:Kulturno drustvo Kornic Krk 102013 3.webm


## Αναφορές


### Βιβλιογραφία

* 
* 

Κατηγορία:Πολιτισμός της Κροατίας
Κατηγορία:Ξύλινα πνευστά μουσικά όργανα
Κατηγορία:Παραδοσιακά μουσικά όργανα
Κατηγορία:Μουσικά όργανα
Ο Βασιλιάς των Λιονταριών (ταινία, 2019)

***Ο Βασιλιάς των Λιονταριών*** είναι ταινία μιούζικαλ της Walt Disney Pictures σε σκηνοθεσία του Τζον Φαβρώ. Η ταινία αποτελεί φωτορεαλιστικό ριμέικ σε υπολογιστή της ομώνυμης ταινίας της Disney του 1994. Οι πρωταγωνιστές είναι οι Ντόναλντ Γκλόβερ, Σεθ Ρόγκεν, Τσιουέτελ Έτζιοφορ, Αλφρ Γούνταρντ, Μπίλι Άιχνερ, Τζον Όλιβερ και άλλοι. Τα αρχικά γυρίσματα της ταινίας ξεκίνησαν το καλοκαίρι του 2017. Η ταινία κυκλοφόρησε στις 19 Ιουλίου του 2019 στις Ηνωμένες Πολιτείες.

## Κυκλοφορία
Η ταινία κυκλοφόρησε στις 19 Ιουλίου του 2019, ακριβώς 25 χρόνια από την κυκλοφορία της αρχικής ταινίας. Είναι μια από τις πρώτες 4 ταινίες που κυκλοφόρησαν στην πλατφόρμα Disney+ μαζί με τα *[[Toy Story 4]]*, *[[Ψυχρά κι Ανάποδα ΙΙ|Ψυχρά κι Ανάποδα II]]* και *[[Captain Marvel (ταινία)|Captain Marvel]]*.

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 2019
Κατηγορία:Ταινίες παραγωγής Walt Disney Pictures
Κατηγορία:Ταινίες με μουσική σύνθεση Χανς Ζίμμερ
Κατηγορία:Αμερικανικές ταινίες της δεκαετίας 2010
Κατηγορία:Αμερικανικές 3D ταινίες
Κατηγορία:Ταινίες γυρισμένες στο Λος Άντζελες
Κατηγορία:Αμερικανικές περιπετειώδεις ταινίες φαντασίας
Κατηγορία:Αμερικανικές μουσικές δραματικές ταινίες
Κατηγορία:The Lion King
Κατηγορία:Ταινίες remake της Disney
Κατηγορία:Ταινίες κινουμένων σχεδίων παραγωγής Walt Disney Pictures
Κατηγορία:3D ταινίες κινουμένων σχεδίων
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες IMAX
Κατηγορία:Ταινίες κινουμένων σχεδίων του 2019
Κατηγορία:Ταινίες σε σκηνοθεσία Τζον Φαβρό
Σουλεϊμάν Σαβαντογκό

Ο **Σουλεϊμάν Σαβαντογκό** (*Souleymane Sawadogo,* 9 Ιανουαρίου 1993) είναι επαγγελματίας ποδοσφαιριστής από τη Μπουρκίνα Φάσο, ο οποίος αγωνίζεται ως πλάγιος μέσος για το Λεβαδειακό.

## Σταδιοδρομία σε συλλόγους
Έκανε το ντεμπούτο του στη Λιγκ 2 αγωνιζόμενος με την Οσέρ στις 9 Αυγούστου 2013, εναντίον της Νιμ Ολιμπίκ.

Το 2014, εντάχθηκε στην Κλερμόν.

Στις 22 Δεκεμβρίου 2018, υπέγραψε συμβόλαιο 2,5 ετών με το Λεβαδειακό. Ήταν η πρώτη φορά στη σταδιοδρομία του που θα αγωνιζόταν στο υψηλότερο επίπεδο κατηγορίας. Στις 14 Απριλίου 2018, σκόραρε το πρώτο του γκολ για το σύλλογο με μια εκπληκτική προσπάθεια, για να βοηθήσει το Λεβαδειακό να κερδίσει τον Αστέρα Τρίπολης με 1-0.

## Διεθνής σταδιοδρομία
Έκανε το ντεμπούτο του για την Εθνική Μπουρκίνα Φάσο σε μία φιλική νίκη με 1-0 εναντίον της Εθνικής Καμερούν στις 27 Μαΐου 2018.

## Στατιστικά σταδιοδρομίας

: *Μέχρι τις 8 Ιουνίου 2018.*

## Παραπομπές

Κατηγορία:Ποδοσφαιριστές από τη Μπουρκίνα Φάσο
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Μπουρκίνα Φάσο
Κατηγορία:Ποδοσφαιριστές ΑΖ Οσέρ
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Κλερμόν Φουτ Ωβέρνη
Κατηγορία:Ποδοσφαιριστές ΛΜ Σατορού
Κατηγορία:Ποδοσφαιριστές Σαμπιονά Νασιονάλ
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Ρογήρος Δ΄ της Φουά

Ο **Ρογήρος Δ΄**, γαλλ. Roger IV (απεβ. 24 Φεβρουαρίου 1265) από τον Οίκο των Φουά ήταν 7ος κόμης της Φουά (1241-65).

## Βιογραφία
Ήταν γιος τού Ρογήρου-Βερνάρδου Β΄ κόμη της Φουά και της Ερμεζίνντε, κόρης και κληρονόμου τού Αρνώ υποκόμη τού Καστελμπό (στο Ουρζέλ της Καταλωνίας).

H διακυβέρνησή του ξεκίνησε με τον νότο να είναι πάλι σε πόλεμο με τη βόρεια Γαλλία· ακολούθησε απρόθυμα τον παλαιό σύμμαχο τού πατέρα του Ραϋμόνδο Ζ΄ της Τουλούζης και δεν συνέδραμε τον Ερρίκο Β΄ της Αγγλίας στον Πόλεμο τού Σαιντόνζ.

Ο Ρογήρος Δ΄ ήταν υποτελής (vassal) τού κόμη της Τουλούζης (ως κόμης της Φουά) και τού βασιλιά της Γαλλίας (για τις γαίες του στο Καρκασσόν), που τότε ήταν ο Λουδοβίκος Θ΄. Τελικά έδωσε προβάδισμα στην πίστη του στον βασιλιά, έτσι ξεκίνησε πόλεμο με τον Ραϋμόνδο Ζ΄ τον Οκτώβριο τού 1242. Αν και ο Ραϋμόνδος Ζ΄ αναγκάστηκε να υποταγεί στον βασιλιά τον Νοέμβριο, ο πόλεμος με τον Ρογήρο Δ΄ συνεχίστηκε ως τον Ιανουάριο τού 1243, όταν τον έπαυσε ο βασιλιάς. Ο κόμης της Φουά ήταν τώρα υποτελής μόνο στον βασιλιά και ο Ραϋμόνδος Ζ΄ πέρασε το υπόλοιπο της ζωής του, ως το 1249, προσπαθώντας εις μάτην να αποκαταστήσει την υποτέλεια τού Ρογήρου Δ΄ σε αυτόν.

Όπως ο πατέρας του, είχε προβλήματα με την Εκκλησία και ιδιαίτερα τον επίσκοπο τού Ουρζέλ. Το 1257 απέσπασε επιτυχώς την υποκομητεία τού Καστελμπόν από τη δικαιοδοσία τού επισκόπου. Το 1245 έκτισε τον ναό τού Μπουλμπόν, μετέφερε τα λείψανα των προγόνων του εκεί και τον υπερασπίστηκε εναντίον πολυάριθμων εχθρών. Δίωξε τους Καθαρούς, την "αίρεση" της μητέρας του Ερμενσίνντας τού Καστελμπόν, με σκοπό να μην έλθει σε αντιπαράθεση με την Ιερά Εξέταση. Απεβίωσε το 1265 και ετάφη στο Μπουλμπόν, δίπλα στον πατέρα του.

## Οικογένεια
Νυμφεύτηκε τη Μπρουνισσένντα, κόρη τού Ραμόν Η΄ υποκόμη τού Καρδόνα και είχε τέκνα:
* Ρογήρος-Βερνάρδος Γ΄ 1243-1302, κόμης της Φουά.
* Πέτρος.
* Σίβυλλα, παντρεύτηκε τον Αιμερύ Δ΄ υποκόμη τού Ναρμπόν.
* Ινές, παντρεύτηκε τον Εσιβά Γ΄ κόμη τού Μπιγκόρ.
* Φιλίππα, παντρεύτηκε τον Αρνώ κόμη τού Παιλάρ.
* Εσκλαραμούνδα, παντρεύτηκε τον Ιάκωβο Β΄ της Μαγιόρκας, δισεγγονό της Ευδοκίας Κομνηνής.
** Φερδινάνδος πρίγκιπας της Μαγιόρκας.
*** Ιάκωβος Γ΄ βασιλιάς της Μαγιόρκας.
**** Ισαβέλλα, παντρεύτηκε τον Ιωάννη Β΄ Παλαιολόγο μαρκήσιο τού Μομφερράτου.

## Πηγές
* Histoire des comtes de Foix.
* Marek, Miroslav. "A listing of descendants of Roger-Bernard I of Foix". Genealogy.EU.

Κατηγορία:Οίκος της Φουά
Ρογήρος Βερνάρδος Γ΄ της Φουά

Ο **Ρογήρος-Βερνάρδος Γ΄**, γαλλ. Roger Bernard III (1243 - 3 Μαρτίου 1302) πό τον Οίκο των Φουά ήταν κόμης της Φουά (1265-1302).

## Βιογραφία
Ήταν ο μόνος γιος τού Ρογήρου Δ΄ κόμη της Φουά και της Μπρουνισσένντε, κόρης τού Ραμόν Η΄ υποκόμη τού Καρδόνα.

## Οικογένεια
Νυμφεύτηκε το 1252 τη Μαργαρίτα της Μονκάδα, πρώτη κόρη τού Γκαστόν Ζ΄ υποκόμη τού Μπεάρν και είχε τέκνα:
* Γκαστόν Α΄ 1287-1315, κόμης της Φουά.
* Κωνσταντία, παντρεύτηκε τον Ιωάννη Α΄ ντε Λεβί, κύριο τού Μιρεπουά.
* Ματέ (Mathe), παντρεύτηκε τον Βερνάρδο Δ΄ κόμη τού Ασταράκ.
* Μαργαρίτα, παντρεύτηκε τον Βερνάρδο Δ΄ Ιορδάνη κύριο τού Λ'Ιλ-Ζουρνταίν.
** Ματέ ντε Λ'Ιλ Ζουνρταίν, παντρεύτηκε τον Βερνάρδο Η΄ κόμη του Κομένζ.
*** Καικιλία ντε Κομένζ, παντρεύτηκε τον Ιάκωβο Α΄ κόμη του Ουρζέλ.
* Μπρυνισέντε απεβ. 1324, παντρεύτηκε τον Ηλία Ζ΄ του Περιγκόρ.

## Παραπομπές


## Πηγές
* Blanks, David R. (1993). "Regionalism in Medieval Languedoc: The Pays de Sabartès". Historical Reflections / Réflexions Historiques. 19 (Spring): 209–228.
* Histoire des Comtes de Foix: Roger-Bernard III de Foix.

Κατηγορία:Οίκος της Φουά
Ανατόλι Ριάμποφ

Ο **Ανατόλι Πάβλοβιτς Ριάμποφ** (ρωσικά: Рябов, Анатолий Павлович, έρζυα: Рябовонь, Анатолий Павлович) ( 16 Απριλίου 1894, Επαρχία Ιτσάλκι στο Λομπάσκι – 23η Μαΐου 1938, Σαράνσκ ) ήταν γλωσσολόγος, εκπαιδευτικός και σοσιαλιστής της Έρζυα. Μελέτησε τη λογοτεχνική γλώσσα και σύγγραψε πολλά δοκίμια για θέματα συλλαβισμού, ορολογίας και μορφοποίησης για τη γλώσσα Έρζυα.

Το 1916 αποφοίτησε από το Παιδαγωγικό Ίδρυμα Νίζονι και στη συνέχεια εργάστηκε ως λέκτορας στα Εκπαιδευτικά Σεμινάρια του Όμσκ. Το 1924 - 1930 εργάστηκε ως μεθοδολόγος στο γραφείο Μορδοβίας του Ρωσικού Εθνικού Συμβουλίου για τις Εθνικές Μειονότητες, και το 1934 - 1937 ήταν επικεφαλής του Τμήματος Μορδοβιδικών Γλωσσών του Ινστιτούτου Αγρονομικής Εκπαίδευσης του Σαράνσκ. Συνεργάστηκε με τον Ντμίτρι Μπουμπρί και τον Γεβγένι Πολιβανοβιγκα .

Ο Ανατόλι Ριάμποφ είναι συγγραφέας πολλών σχολικών βιβλίων και λεξικών. Ήταν ένας από τους διοργανωτές των Μορδοβιανών Συνεδρίων των Καθηγητών του 1924 και του 1925.

Το 1937 συνελήφθη κατηγορούμενος για κατασκοπεία για λογαριασμό της Φινλανδίας και της Εσθονίας, και ένα χρόνο αργότερα εκτελέστηκε. Ο τάφος του δεν έχει βρεθεί μέχρι στιγμής. Αποκαταστάθηκε το 1956.

Από το 1993 η 16η Απριλίου, η ημέρα των γενεθλίων του Ανατόλι Ριάμποφ, εορτάζεται ως Ημέρα της Έρζυα.

## Παραπομπές


### Βιβλιογραφία
* *Артамошкина Л. Т.* Анатолий Павлович Рябов (1884—1938). — Саранск, 1957.
* *Объедкин В. Д.* А. П. Рябов (к 80-летию со дня рождения) // Сов. финно-угроведение. — 1974. — № 2.
* *Феоктистов А. П.* Из истории мордовской лексикографии (1920—1930) // Сов. финно-угроведение. — 1984. — № 3.
* *Циганкин Д. В.* Анатолий Павлович Рябов // Просветители и педагоги мордовского края. — Саранск, 1986.
* Мордовия. Кто есть кто: Энциклопедический словарь-справочник. — Ульяновск, 1997. — С. 354—355.

Κατηγορία:Ρώσοι γλωσσολόγοι
Ιωάννης Πάλλης

Ο **Ιωάννης Δ. Πάλλης** (1924 - 1986) ήταν Έλληνας δικηγόρος και πολιτικός. Διετέλεσε διορισμένος νομάρχης κατά την περίοδο της χούντας.
Σπούδασε νομικά και άσκησε τη δικηγορία στην Αθήνα. Ήταν δικηγόρος παρ' Αρείω Πάγω. Με τη σύζυγό του, Ανθή, απέκτησαν δύο κόρες.  

Τον Δεκέμβριο του 1971 ανέλαβε Νομάρχης Λέσβου έως τον Μάρτιο του 1974, οπότε μετατέθηκε και ανέλαβε Νομάρχης Αχαΐας στις 23/3/1974 για μερικούς μήνες. Μετά την πτώση της χούντας, ο Πάλλης ανέλαβε συνήγορος υπεράσπισης στις δίκες των βασανιστών της χούντας.

Ο Πάλλης συνέχισε να δικηγορεί και απεβίωσε σε ηλικία 62 ετών στην Αθήνα τον Μάιο του 1986. Κηδεύτηκε στις 15 Μαΐου εκείνης της χρονιάς, από τον ιερό ναό του νεκροταφείου της Νέας Φιλαδέλφειας (Κόκκινος Μύλος).  

## Παραπομπές


Κατηγορία:Νομάρχες Αχαΐας
Κατηγορία:Νομάρχες Λέσβου
Παλλης
Διαλεκτική λειτουργία

Η **διαλεκτική λειτουργία της γλώσσας**, ή **διαλεκτική πράξη**, είναι η ψυχολογική επίδραση που ασκεί μια φράση στον δέκτη, σε αντίθεση με την προσλεκτική πράξη. Η διάκριση μεταξύ προσλεκτικής και διαλεκτικής προέρχεται από τη θεωρία των γλωσσικών πράξεων του Τζον Ώστιν (Πως να κάνουμε πράγματα με τις λέξεις), κατά την οποία μια επιτελεστική πράξη της γλώσσας (μία υπόσχεση, μια διαταγή κτλ.) χωρίζεται σε δύο διαφορετικά αποτελέσματα: το προσλεκτικό αποτέλεσμα, που συνίσταται στην επιτελεστική λειτουργία της πράξης της γλώσσας σε συμβατικό επίπεδο (μπορώ να υποσχεθώ, να ονομάσω ένα πλοίο, μόνο υπό ορισμένες συνθήκες, όπου οι συμβατικοί κανόνες συνδυάζονται), και στο διαλεκτικό ή υπερλεκτικό αποτέλεσμα,που υποδεικνύει το ψυχολογικό αποτέλεσμα που αισθάνεται ο αποδέκτης (εμπιστοσύνη, φόβο, ντροπή κτλ.)        

Η διαλεκτική πράξη διακρίνεται επομένως από την πρόθεση, δεδομένου ότι το ψυχολογικό αποτέλεσμα που νιώθει ο δέκτης δεν εξαρτάται από την σημαίνουσα πρόθεσή μου (για παράδειγμα, δεν εξαρτάται από μένα αν ο δέκτης δείχνει εμπιστοσύνη στην υπόσχεσή μου, ή αν προσβληθεί από τη προσβολή μου, αλλά λέω: "υπόσχομαι ότι...", άρα η προσλεκτική πράξη της υπόσχεσης πραγματοποιήθηκε άσχετα αν θέλω να κρατήσω ή όχι την υπόσχεσή μου - η προσλεκτική πράξη διατηρεί την αξία της όχι λόγω της πρόθεσης ή της ειλικρίνιάς μου, αλλά από τη σύμβαση κατά την οποία το να δηλώνω "υπόσχομαι ότι..." σημαίνει ταυτόχρονα ότι δεσμεύομαι από το λόγο μου).        

Το διαλεκτικό αποτέλεσμα δημιουργείται επομένως από την παραγωγή του εκφωνήματος στον συνομιλητή ή στις δράσεις του. Για παράδειγμα, εν συνεχεία της φράσης "Κάνει ψοφόκρυο", ο συνομιλητής σηκώνεται και κλείνει το παράθυρο.   

Το διαλεκτικό αποτέλεσμα αποτελείται στο σύνολό του από την λεκτική πράξη και την προσλεκτική ισχύς. 
Κατηγορία:Φιλοσοφία της γλώσσας